Document ID: /roh_data/filtered/swiss_laws_in_ROHinterleaved.jsonl.gz/23413

This text was translated from EN into Rumantsch Grischun.

At the start of the examination hearing, the person being questioned shall, in a language they can understand:a. be asked for his or her personal details;b. be advised of the subject matter of the criminal proceedings and of the capacity in which he or she is being interviewed;c. be informed in full of his or her rights and obligations. A note must be made in the record that the provisions of paragraph 1 have been complied with. The criminal justice authority may make further enquiries in relation to the identity of the person being questioned. It shall invite the person being questioned to comment on the subject matter of the examination hearing. It shall endeavour by means of clearly formulated questions and contentions to obtain comprehensive statements and to clarify any contradictions. The person being questioned shall make his or her statement on the basis of his or her recollections. He or she may make use of written documents with the consent of the director of proceedings; these documents shall be added to the case documents on conclusion of the examination hearing. Persons with speech or hearing difficulties shall be questioned in writing or with the assistance of a suitably qualified person.

Al cumenzament da l’interrogaziun vegn – en ina lingua ch’ella chapescha – la persuna che duai vegnir interrogada:a. dumandada davart sias persunalias;b. infurmada davart l’object da la procedura penala e davart la qualitad, en la quala ella vegn interrogada;c. sclerida en moda cumplessiva davart ses dretgs e davart sias obligaziuns. En il protocol stoi vegnir remartgà che las disposiziuns tenor l’alinea 1 sajan vegnidas observadas. L’autoritad penala po far ulteriuras retschertgas davart l’identitad da la persuna che duai vegnir interrogada. Ella envida la persuna che duai vegnir interrogada da s’exprimer davart l’object da l’interrogaziun. Cun dumondas e cun objecziuns ch’èn formuladas en moda clera tschertga ella da cumplettar las deposiziuns e da sclerir cuntradicziuns. La persuna che duai vegnir interrogada fa sias deposiziuns sin basa da sia memoria. Cun il consentiment da la direcziun da la procedura po ella duvrar documents en scrit; quels vegnan mess tar las actas cur che l’interrogaziun è terminada. Persunas cun impediments da discurrer e da l’udida vegnan interrogadas en scrit u cun agid d’ina persuna adattada.